b'\n_START_ARTICLE_\nMakedonske denarer\n_START_PARAGRAPH_\nMakedonske denarer (flertal: denari, makedonsk: \xd0\xb4\xd0\xb5\xd0\xbd\xd0\xb0\xd1\x80 og \xd0\xb4\xd0\xb5\xd0\xbd\xd0\xb0\xd1\x80\xd0\xb8, ISO 4217-kode: MKD) er Republikken Nordmakedoniens valuta, og er inddelt i 100 deni (makedonsk: \xd0\xb4\xd0\xb5\xd0\xbd\xd0\xb8). Navnet denar kommer af den gamle romerske m\xc3\xb8ntenhed denarius. Valutategnet er \xd0\xb4\xd0\xb5\xd0\xbd, de f\xc3\xb8rste tre bogstaver af navnet p\xc3\xa5 makedonsk. Den f\xc3\xb8rste makedonske denar (MKN) blev indf\xc3\xb8rt den 26. april 1992. og afl\xc3\xb8ste jugoslaviske dinarer til kurs pari. Den 5. maj 1993 blev valutaen devalueret i forholdet \xc3\xa9n ny denar (MKD) til 100 gamle denarer (MKN)._NEWLINE_Der blev ikke udstedt m\xc3\xb8nter i forbindelse med den f\xc3\xb8rste denar. I 1993 blev der udstedt m\xc3\xb8nter i forbindelse med den anden denar med p\xc3\xa5lydender af 50 deni (som ikke l\xc3\xa6ngere udstedes), 1, 2 og 5 denari. 10 og 50 denari m\xc3\xb8nter er kommet til senere.'